જેડીએસ-કોંગ્રેસના ગઠબંધન વાળી સરકારમાં હવે દરેક મોરચે સંમતિ થઈ રહી છે. સ્પીકરનું પદ કોંગ્રેસ પાસે આવ્યું છે. તો ડેપ્યુટી સ્પીકરનું પદ જેડીએસ પાસે છે. કોંગ્રેસ તરફથી કે આર રમેશ કુમારની સ્પીકર તરીકે પસંદગી કરવામાં આવી છે. રમેશ કુમાર છ વખતથી કોંગ્રેસના ધારાસભ્ય છે. ગુરૂવારે સ્પીકરની પસંદગી થશે અને ત્યારબાદ શુક્રવારે કુમારસ્વામી બહુમતી સાબિત કરશે. સૂત્રોના જણાવ્યા પ્રમાણે, ત્યારબાદ કેબિનેટના તમામ મંત્રીઓનું વિસ્તરણ થશે અને ૨૯મેના રોજ તમામ શપથ ગ્રહણ કરશે. જો કે, હાલમાં આ વિશે સત્તાવાર રીતે કોઈ જાહેરાત નથી થઇ.